Солор

**Солор** () ё **[[Генерал]]** (  ) гунае дигар аз «*[[сардор]]*» аст, ки аз куҳантарин замонҳо ба маънои «*фармондеҳ*; *[[генерал]]*» барои номгузории унвонҳо ва дараҷаҳои низомӣ ба кор меравад.

## Афсарҳои олии Нерӯҳои мусаллаҳи Тоҷикистон

Бино бар Моддаи 47 Қонуни Ҷумҳурии Тоҷикистон «Дар бораи уҳдадории ҳарбӣ ва хидмати ҳарбӣ» № 302 аз 20.01.2021, дар Нерӯҳои мусаллаҳ, қӯшунҳо ва воҳидҳои дигари ҳарбӣ дорандагони дараҷаҳои зерин «*афсарони олӣ*» хонда мешаванд: 
# генерали артиш
# генерал-полковник
# генерал-лейтенант 
# генерал-майор

## Пешина
Дар таърихи низомии тоҷикон мансабҳои солорӣ нахустин бор дар сипоҳи Ҳахоманишиён (550 – 330 то милод) падид омадаанд. Дар замони Ҳахоманишиён  пас аз шоҳаншоҳ () баландпоятарин мақоми низомиро ''сипаҳбад'' () дошт. Дувумин мақоми солорӣ дар сипоҳи Ҳахоманишиёнро ''беварабад'' () дошт.

Дар замони Ашкониён (250 то милод — 224) низ *сипоҳбад* () болотарин мақом пас аз шоҳаншоҳ () буд. *Беварабад* дар сипоҳи Ашкониён *[[гундсолор]]* () ном гирифтааст.

Дар замони Сосониён пас аз шоҳаншоҳ () баландпоятарин мақоми низомӣ *[[артишторон-солор]]* () буд, ки бино бар қаринаҳо, унвони дигаре барои *Эрон-сипоҳбед* () аст, ки то замони подшоҳии Хусрав Анӯшервон болотарин мақоми низомӣ дар шоҳаншоҳии Сосониён буд. 

Мақоми *артишторон-солор* болотар аз ''сипоҳбад'' () ва тақрибан ҳампоя бо *аргбад* () буд. Мақоми пойинтар аз сипоҳбад *[[гундсолор]]* () буд.

Сипоҳи Сосониён ба ду шоха ҷудо мешуд: пиёдагон () ба фармондеҳии *пиёдагонсолор* (*payādagān sālār*) ва саворон () ба фармондеҳии *саворонсолор* (*aswārān sālār*).

Дар қиёс бо мақомҳои солории кунунӣ, *артишторон-солор* бо *[[генерал-фелдмаршал]]*, *сипаҳбад* бо *генерал-полковник*, ''беварабад'' бо *генерал-лейтенант* ва *[[гундсолор]]* бо *генерал-майор* баробар мешудаанд.

Дар замони Сомониён фармондеҳи сипоҳ *[[сипаҳсолор]]* () унвон дошт, ки мутародиф бо *сипаҳбад* () аст. Дар замони Ғазнавиён ва Салҷуқиён низ *солор* дар истилоҳи низомӣ сардору фармондеҳи сипоҳро мегуфтанд.

## Дараҷаҳои солорӣ дар кишварҳои урупоӣ
Дар нерӯҳои мусаллаҳи кишварҳои урупоӣ дараҷаи генерал ( <  <  <  — «*ҳамагонӣ*») нахустин бор дар садаи XVI дар Фаронса пайдо шуд. 

Дар Русия то инқилоби соли 1917 рутбаҳои генерал-лейтенант, генерал-фелдмаршал, генерали инфентария (лашкари пиёда), лашкари савора, артиллерия, муҳандис-генерал вуҷуд доштанд. Дар артиши Иттиҳоди Шуравӣ бо Фармони Президиуми Шурои Олии ИҶШС аз 7 майи соли 1940 чунин рутбаҳои генералӣ муқаррар шуданд: 
# генерали артиш (барои фармондеҳони артишҳо)
# генерал-полковник
# генерал-лейтенант 
# генрал-майор

Дар артиши Тоҷикистон низ бо пайравӣ аз замони шуравӣ ин рутбаҳо муқаррар шудаанд.

Рутбаи генерал дар кишварҳои ҷаҳон бо номҳову дараҷабандиҳои гуногун дида мешавад. Масалан, дар Эрон онро «артишбуд» () меноманд ва болотарин дараҷаи низомӣ аст.

Дар артиши ИМА рутбаҳои генерали бригада (), генерал-майор (), генерал-лейтенант (), генерали артиш (); дар Фаронса — генерали бригада (), генерали дивизия (), генерали корпус (), генерали артиш ().

Дар Олмон генерал () аз лиҳози мартаба чаҳорум аст (пас аз генерали бригада (), генералмайор () ва генераллейтенант ()). Дар Лаҳистон низ генерал аз соли 2002 мақоми чаҳоруми баланд мебошад.

## Сарчашма
* 

## Эзоҳ

## Нигаред низ
* Генерал
* Дараҷаи низомӣ
* Дараҷаҳои Нерӯҳои мусаллаҳи Тоҷикистон

Гурӯҳ:Энсиклопедияи Миллии Тоҷик
Гурӯҳ:Дараҷаҳои низомӣ
Гурӯҳ:Симатҳои низомӣ